Wonderwall Music

Wonderwall Music er George Harrisons første soloalbum og er lydsporet til filmen Wonderwall. De fleste av sangene er praktiskt talt instrumentale, unntatt noen ikke-engelske vokalinnslag og noe snakking i redusert tempo. Sangene ble spilt inn i desember 1967 i England, og resten den følgende januar (1968) i Bombay, India. 

Wonderwall Music blir regnet som det første offisielle soloalbumet fra noen av medlemmene i The Beatles.Lydsporet til filmen The Family Way, komponert av Paul McCartney, ble gitt ut i juni 1967, men albumet inneholder bare musikk ikke fremført av McCartney.

 Innspilling 
Innspillingen av albumet startet i desember 1967 i England. Resten ble spilt inn i januar 1968 i Bombay, India. I India spilte man samtidig også inn instrumentalsporet til Beatles-sangen «The Inner Light», som ble B-siden til «Lady Madonna», den aller siste Beatles-singelen på Parlophone.

Noen av musikerne som står oppført som medvirkende er pseudonymer for George Harrison, Eric Clapton, og Ringo Starr. Harrison er bare kreditert som produsent, arrangør og komponist av albumet. Peter Tork fra The Monkees spilte banjo, men er ukreditert.

Alle sporene er skrevet og komponert av Harrison. Det var det første albumet som ble gitt ut på det nylig grunnlagte plateselskapet Apple Records (et underselskap av the Beatles' selskap Apple Corps), gitt ut i november 1968, noen få uker før The Beatles (White Album). Det ble også det første albumet fra Apple Records som ble slettet, selv om det ble restaurert og gjenutgitt på CD i 1992.

I teksten fra CD-heftet beskriver Harrison innspillingen i England: «I had a regular wind-up stopwatch and I watched the film to 'spot-in' the music with the watch. I wrote the timings down in my book, then I'd go to Abbey Road, make up a piece, record it." While the tracks recorded in England were made on multitrack recording machines and remixing, the Indian portions were recorded live to two-track stereo».

 Listeplasseringer 
Wonderwall Music kom ikke på noen bestselgerliste i Storbritannia, men nådde 49.-plass i USA tidlig i 1969.

 Kulturell betydning 
Britpopbandet Oasis, som er kjent for å være påvirket av The Beatles, hadde en stor hit med sangen kalt «Wonderwall» på 1990-tallet. Tittelen på sangen viser til dette albumet.

 Sporliste 
Alle sanger av George Harrison.

«Microbes» – 3:42
«Red Lady Too» – 1:56
«Tabla and Pakavaj» – 1:05
«In the Park» – 4:08
«Drilling a Home» – 3:08
«Guru Vandana» – 1:05
«Greasy Legs» – 1:28
«Ski-ing» – 1:50
«Gat Kirwani» – 1:15
«Dream Scene» – 5:26
«Party Seacombe» – 4:34
«Love Scene» – 4:17
«Crying» – 1:15
«Cowboy Music» – 1:29
«Fantasy Sequins» – 1:50
«Glass Box» – 2:22
«On the Bed» – 1:05
«Wonderwall to Be Here» – 1:25
«Singing Om» – 1:54

Spor 2, 5, 8, 10, 11, 14, 16 og 18 ble spilt inn i England, mens sporene 1, 3, 4, 6, 7, 9, 12, 13, 15, 17 og 19 ble spilt inn i India.

 Medvirkende 
 England (desember 1967) 
 John Barham – piano og flügelhorn
 Colin Manley – gitar og steelgitar
 Tony Ashton – janglepiano og orgel
 Philip Rogers – bass-gitar
 Roy Dyke – trommer
 Tommy Reilly – munnspill
 Peter Tork – banjo (ukreditert)
 Eddie Clayton (Eric Clapton) – gitar
 Richie Snare (Ringo Starr) – trommer (ubekreftet rykte)

 India (januar 1968) 
 Aashish Khan – sarod
 Mahapurush Misra – tabla og pakavaj
 Sharad Jadev – shehnai
 Hanuman Jadev – shehnai
 Shambu-Das – sitar
 Indril Bhattacharya – sitar
 Shankar Ghosh – sitar
 Chandra Shekhar – surbahar
 Shivkumar Sharma – santoor
 S. R. Kenkare – fløyte
 Vinaik Vora – thar-shehnai
 Rij Ram Desad – trekkspill og tabla-tarang

 Fotnoter 

 Eksterne lenker 


 Mer informasjon om John Barham

Kategori:Debutalbum fra 1968
Kategori:Apple Records-album
Kategori:Filmmusikk
Kategori:George Harrison-album
Kategori:Musikkalbum produsert av George Harrison